Diari Oficial de la Generalitat Valenciana


Sumari del DOGV 9460, del 31-10-2022 (2022/9946)

Extracte de la Resolució de 10 de octubre de 2022, del Rectorat de la Universitat de València, per la qual es convoquen ajudes econòmiques a través de la Càtedra Dam de Gestió Integral i Recuperació de Recursos de l'Aigua Residual, per a la realització del treball fi de màster per part de l'estudiantat que curse el màster universitari en Enginyeria Ambiental al curs 2022/2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9460

Data del DOGV
:   31-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9946


Data del document
:   10-10-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 10 de octubre de 2022, del Rectorat de la Universitat de València, per la qual es convoquen ajudes econòmiques a través de la Càtedra Dam de Gestió Integral i Recuperació de Recursos de l'Aigua Residual, per a la realització del treball fi de màster per part de l'estudiantat que curse el màster universitari en Enginyeria Ambiental al curs 2022/2023. [2022/9946]  
BDNS (identif.): 655751.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/655751  
  
Primer. Beneficiaris  
Poden participar-hi estudiants que s'hagen matriculat en el màster en Enginyeria Ambiental de la Universitat de València i de la Universitat Politècnica de València, curs 2022-2023, que complisquen en el moment de la sol·licitud els requisits següents:  
Haver superat els crèdits corresponents al primer curs del màster.  
  
Haver-se matriculat, el curs 2022-2023, de la totalitat dels crèdits que li falten per acabar els estudis.  
  
Segon. Objecte  
Constitueix l'objecte d'aquesta convocatòria concedir ajudes econòmiques destinades a facilitar la realització del treball final de màster (TFM) realitzat per estudiants de la titulació de màster en Enginyeria Ambiental de la Universitat de València durant el curs 2022-2023 que presenten la candidatura a aquesta convocatòria.  
La finalitat d'aquesta convocatòria és promoure la realització de treballs fi de màster relacionats amb la gestió sostenible i la recuperació de recursos de l'aigua residual donant a conéixer el seu enorme valor econòmic i ambiental.  
  
Tercer. Bases reguladores  
La convocatòria està publicada en l'URL https://go.uv.es/Gog98nk  
  
  
Quart. Quantia  
El premi es finança amb càrrec al capítol VII del pressupost de la Càtedra DAM de la Universitat de València per a l'any 2022, orgànica 5526324363, específica 27988313 per un import màxim de 1.000 euros.  
La Càtedra DAM aportarà una ajuda de 500 euros per a la realització de cada un dels següents TFM:  
a) Anàlisi econòmica tècnica i ambiental de tecnologies per al upgrading del biogàs produït en EDAR. Comparativa entre processos biològics, de cioupgrading i de membranes.  
b) Estudi comparatiu del tractament de llots per tècniques d'assecatge tèrmic, microones, inducció amb susceptors i carbonització hidrotermal.  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tancarà el 30 de novembre de 2022.  
  
València, 10 d'octubre de 2022.- La vicerectora d'Innovació i Transferència (p. d. DOGV 30.05.2022): Rosa María Donat Beneito.